ΓΡΑΠΤΗ ΕΡΩΤΗΣΗ E-2710/99

υποβολή: Pedro Marset Campos (GUE/NGL) προς την Επιτροπή

(18 Ιανουαρίου 2000)

Θέμα: Σχέδιο επέκτασης εργοστασίου επεξεργασίας λασπών στη Sierra de Fontcalent (Αλικάντε της Ισπανίας)

Το σχέδιο επέκτασης του εργοστασίου επεξεργασίας λασπών του Fontcalent προκάλεσε έντονη ανησυχία στους κατοίκους της περιοχής οι οποίοι κατήγγειλαν την ύπαρξη δυσάρεστων οσμών τόσο στις ίδιες τις εγκαταστάσεις όσο και γύρω απ' αυτές. Οι αρχές διαβεβαίωσαν ότι δεν έχει πραγματοποιηθεί καμία μελέτη του αντίκτυπου επί του περιβάλλοντος διότι η περιοχή αυτή είναι ήδη πολύποβαθμισμένη λόγω της ύπαρξης του χώρου απόρριψης αστικών στερεών αποβλήτων, ο οποίος χωρίζεται από το εργοστάσιο επεξεργασίας λασπών με ένα κάγκελο. Ο χώρος απόρριψης αποβλήτων, ο οποίος βρίσκεται δίπλα στη ζώνη με τις λάσπες, είναι τελείως γεμάτος και τα απόβλητα στοιβάζονται σε σωρούς και εκδηλώνονται πυρκαγιές. 11 οργανώσεις της περιοχής, κοινωνικές και οικολογικές έχουν εκφράσει δημόσια της αντίθεσή τους στο σχέδιο επέκτασης του εργοστασίου επεξεργασίας λασπών από το σταθμό επεξεργασίας των ακάθαρτωνδάτων της πόλης του Αλικάντε και έχουν καταγγείλει αυτό το χώρο απόρριψης λασπών από τις εγκαταστάσεις καθαρισμού που προορίζονται για μεταγενέστερη επεξεργασία, πράγμα που έχει μετατρέψει τη ζώνη αυτή σε εστία σκουπιδιών, εντόμων, μικρών τρωκτικών απ' όπου αναδίδονται ανυπόφορες οσμές.

Σήμερα οι λάσπες, που εκτείνονται σε 130.000 τετρ. μέτρα και χρειάζονται δυο μήνες για να στεγνώσουν, είναι εκτεθειμένες στο αέρα και ταγρά που προκύπτουν από την αποσύνθεση, άκρως ρυπογόνα, βρίσκονται στο έλεος της βροχής και του αέρα.

Οι θιγόμενοι δήλωσαν ότι η απόρριψη λασπών πραγματοποιείται μερικές φορές εκτός των εδαφοτεμαχίων που έχουν εγκριθεί από την Emarasa, πράγμα που αποτελεί παράβαση του νόμου 10/98 της 21ης Απριλίου 1998 σχετικά με τα απόβλητα και μάλιστα αποτελεί παράβαση εξίσου σοβαρή με την εγκατάλειψη, απόρριψη ή ανεξέλεγκτη απομάκρυνση.

1. Γνωρίζει η Επιτροπή την κατάσταση αυτή;

2. Θα μπορούσε η Επιτροπή να αναφέρει εάν έχει εκπονηθεί μελέτη του περιβαλλοντικού αντίκτυπου πριν από την επέκταση αυτής της εγκατάστασης επεξεργασίας λασπών σύμφωνα με την οδηγία 85/337/ΕΟΚ(1) σχετικά με την αξιολόγηση της επίπτωσης ορισμένων δημόσιων και ιδιωτικών σχεδίων επί του περιβάλλοντος καθώς και με την ορθή εφαρμογή από τις εν λόγω αρχές των οδηγιών περί αποβλήτων και συσκευασιών;

3. Θα μπορούσε η Επιτροπή να ανακοινώσει όλες τις πληροφορίες που ενδεχομένως θα της παρασχεθούν σχετικά με το θέμα αυτό από τις ισπανικές αρχές;

(1) ΕΕ L 175 της 5.7.1985, σελ. 40.

Απάντηση της κας Wallstrm Εξ ονόματος της Επιτροπής

(22 Φεβρουαρίου 2000)

Η Επιτροπή δεν είναι εν γνώσει του θέματος που αναφέρεται από το αξιότιμο μέλος και αγνοεί αν τοπόψη σχέδιοπεβλήθη στη διαδικασία αξιολόγησης επιπτώσεων που προβλέπεται με την οδηγία 85/337/ΕΟΚ του Συμβουλίου της 27ης Ιουνίου 1985 σχετικά με την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος.

Πρέπει ωστόσο να σημειωθεί εδώ ότι το άρθρο 2 της οδηγίας αυτής προβλέπει ότι τα σχέδια που μπορεί να έχουν σημαντικές επιπτώσεις επί του περιβάλλοντος, κυρίως λόγω της φύσης τους, των διαστάσεών τους ή του εντοπισμού τους, πρέπει ναποβάλονται σε κάποια αξιολόγηση σε ό, τι αφορά τις επιπτώσεις τους, αυτό δε πριν από την χορήγηση της αδείας. Η διάταξη αυτή εφαρμόζεται στα σχέδια που απαριθμούνται στο παράρτημα Ι της οδηγίας, καθώς και στα σχέδια που αναφέρονται στο παράρτημα II, αν τα κράτη μέλη θεωρούν ότι τα χαρακτηριστικά τους επιβάλλουν κάτι τέτοιο. Οι εγκαταστάσεις εξάλειψης βιομηχανικών αποβλήτων και οικιακών απορριμμάτων και οι χώροι εναπόθεσης λάσπης μνημονεύονται στα σημείο 11 του παραρτήματος ΙΙ της προαναφερόμενης οδηγίας. Κατά συνέπεια, τα σχέδια πουπάγονται στην κατηγορία αυτήπόκεινται σε αξιολόγηση, σύμφωνα με τα άρθρα 5 έως 10 της οδηγίας, εφόσον το κράτος μέλος θεωρεί ότι τα ιδιαίτερα χαρακτηριστικά τους το επιβάλλουν. Επίσης, ο τύπος αυτός εγκαταστάσεων μνημονεύεται στο παράρτημα ΙΙ της οδηγίας 97/11/ΕΚ(1) με την οποία τροποποιείται η οδηγία 85/337/ΕΟΚ που προαναφέρεται σημεία 11 και 13.

Η Επιτροπή απευθύνθηκε στις ισπανικές αρχές ζητώντας πληροφορίες σχετικά με το καταγγελλόμενο ζήτημα από το αξιότιμο μέλος για να εκτιμήσει αν τηρούνται οι προαναφερόμενες οδηγίες καθώς και η οδηγία 75/442/ΕΟΚ του Συμβουλίου της 15ης Ιουλίου 1975, σχετικά με τα απόβλητα(2), όπως τροποποιήθηκε με την οδηγία 91/156/ΕΟΚ του Συμβουλίου της 18ης Μαρτίου 1991(3), στο συγκεκριμένο ζήτημα.

Σε ό, τι αφορά την οδηγία 94/62/ΕΚ του Κοινοβουλίου και του Συμβουλίου της 20ης Δεκεμβρίου 1994, σχετικά με τις συσκευασίες και τα απόβλητα συσκευασιών(4), λαμβανομένωνπόψη, των στοιχείων που παρέχονται στη γραπτή ερώτηση, η Επιτροπή δεν μπορεί να προδικάσει μια οποιαδήποτε παράβαση της εν λόγω οδηγίας.

Η Επιτροπή δεν θα παραλείψει να ενημερώσει το αξιότιμο μέλος του Κοινοβουλίου για την εξέλιξη του θέματος αυτού.

(1) ΕΕ L 73 της 14.3.1997.

(2) ΕΕ L 194 της 25.7.1975.

(3) ΕΕ L 78 της 26.3.1991.

(4) ΕΕ L 365 της 31.12.1994.